Diari Oficial de la Generalitat Valenciana


Sumari del DOGV 5142, del 24-11-2005 (2005/12796)

RESOLUCIÓ de 29 de setembre de 2005, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 3 de febrer de 2005 i es declara definitivament aprovada la modificació puntual núm. XV del Pla general de Xàbia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5142

Data del DOGV
:   24-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12449


Data del document
:   29-09-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Xàbia
    * pla d'urbanisme

RESOLUCIÓ de 29 de setembre de 2005, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 3 de febrer de 2005 i es declara definitivament aprovada la modificació puntual núm. XV del Pla general de Xàbia. [2005/S12654]
  
Després d'esmenar-se les deficiències a què es referix l'acord de la Comissió Territorial d'Urbanisme de 3 de febrer de 2005 relatiu a la modificació puntual número XV del Pla general de Xàbia i de conformitat amb el que ha ordenat la resolució del director general de Planificació i Ordenació Territorial de data 29 de setembre de 2005 per la qual es declara definitivament aprovada aquesta modificació, es publica l'esmentat acord:
  
«La Comissió Territorial d'Urbanisme, en sessió celebrada el dia 3 de febrer de 2005, va adoptar entre altres l'acord següent:
  
«Expedient 8/2005. Xàbia. Modificació puntual número XV del Pla general (04-0805)
  
Vist l'expedient de referència i sobre la base dels següents antecedents i consideracions
  
Antecedents
  
Primer. El projecte de modificació puntual es va sotmetre a informació pública durant un mes mitjançant un acord del ple de l'Ajuntament del dia 31 de juliol de 2003, es publica l'anunci en el Diari Oficial de la Generalitat Valenciana núm. 4603 de data 7 d'octubre de 2003 i en el diari Levante de data 24 de setembre del mateix any. Després del pertinent període d'exposició pública en què no es van presentar al·legacions, es va aprovar provisionalment pel mateix òrgan en data 25 de març de 2004.
  
Segon. La documentació està integrada per memòria informativa i justificativa i plànols.
  
Tercer. L'objecte de la present modificació afecta tres illes de cases d'equipament de la xarxa secundària, ubicades a la zona nucli urbà, de destinació dotacional, una d'aquestes destinada a serveis públics i administratius i a equipaments socioculturals, que conforma una única unitat d'execució i les dos restants tenen previst un desenvolupament asistemàtic i destinació sociocultural, sanitària i assistencial. Es proposa agrupar les tres illes de cases creant una única illa de cases, delimitada pels vials externs, que tindrà un ús dotacional de caràcter equipacional amb destinació educativa, cultural (SED) i assistencial (STD).
  
Quart. Consta en l'expedient informe favorable de data 20 de novembre de 2003 de la Direcció General de Política Lingüística i Patrimoni Cultural Valencià de la Conselleria de Cultura i Educació.
  
Així mateix consta que s'ha sol·licitat informe a la Conselleria de Sanitat en data 3 d'octubre de 2003, i ha transcorregut el termini legalment establit sense que conste la seua emissió.
  
Consideracions tecnicojurídiques
  
Primera. El procediment seguit per l'Ajuntament resulta d'acord amb el que preveu l'article 38 per remissió de l'article 55 de la Llei reguladora de l'activitat urbanística (en endavant LRAU).
  
Segona. La documentació està completa a l'efecte del compliment de l'article 27 de la LRAU; no obstant això, l'Ajuntament ha de remetre document refós en triple versió i degudament diligenciat que incloga les variacions en l'ordenació.
  
Tercera. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, com recull l'article 40 de la LRAU.
  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de plans generals de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, i en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999, i la resta de disposicions de general i pertinent aplicació, la Comissió Territorial d'Urbanisme,
  
Acorda
  
Supeditar l'aprovació definitiva de la modificació puntual núm. XV del Pla general del municipi de Xàbia, fins que s'esmene l'observació assenyalada en la consideració tecnicojurídica segona, habilitant el Sr. director general de Planificació i Ordenació Territorial a l'efecte previst en l'art. 41.2 de la Llei reguladora de l'activitat urbanística.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.»
  
El director general de Planificació i Ordenació Territorial, el dia 29 de setembre de 2005, va dictar la resolució següent:
  
«Vist l'acord adoptat per la Comissió Territorial d'Urbanisme en sessió de 3 de febrer de 2005, pel qual es va aprovar definitivament l'expedient de referència, supeditant la seua publicació al compliment de certes condicions, com també l'informe tècnic favorable a la documentació presentada per l'Ajuntament amb data 13 de juny de 2005, que ompli en tots els seus extrems el referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, conforme al que disposa l'art. 59, apartats 2 i 4 de la Llei 6/1994, de 15 de novembre, de la Generalitat Valenciana, reguladora de l'activitat urbanística. La publicació de l'aprovació definitiva excusa la seua notificació individualitzada.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'UN MES comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
Alacant, 29 de setembre de 2005.- El director general de Planificació i Ordenació Territorial: Pedro Grimalt Ivars.